N Á R O D N Á R A D A S L O V E N S K E J R E P U B L I K Y

**VIII. volebné obdobie**

*Návrh*

**Zákon**

**z ............2020,**

**ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení zákona Národnej rady Slovenskej republiky č. 201/1996 Z. z., zákona č. 156/1998 Z. z., zákona č. 285/1999 Z. z., zákona č. 396/2000 Z. z., zákona č. 442/2001 Z. z., zákona č. 424/2010 Z. z., zákona č. 409/2015 Z. z. a zákona č. 281/2018 Z. z. sa mení a dopĺňa takto:

1. V § 1 sa za písmeno d) vkladá nové písmeno e), ktoré znie:

„e) 28. október - Deň vzniku samostatného česko-slovenského štátu,".

Doterajšie písmeno e) sa označuje ako písmeno f).

2. V § 2 ods. 1 sa na konci bodka nahrádza čiarkou a pripájajú sa tieto slová „ak tento zákon neustanovuje inak.“.

3. § 2 sa dopĺňa odsekom 3, ktorý znie:

„(3) Štátny sviatok podľa § 1 písm. e) nie je dňom pracovného pokoja podľa odseku 1, dňom pracovného pokoja podľa osobitného predpisu1), ani sviatkom podľa osobitného predpisu1a).“.

Poznámky pod čiarou k odkazom 1 a 1a znejú:

„1) § 94 ods. 1 zákona č. 311/2001 Z. z. Zákonníka práce.

1a) Zákon č. 311/2001 Z. z. v znení neskorších predpisov.“.

4. V § 3 sa vypúšťa písmeno o).

Doterajšie písmená p) až t) sa označujú ako písmená o) až s).

**Čl. II**

Tento zákon nadobúda účinnosť 1. januára 2021.